CELEX: 52008PC0028
Language: da
Date: 2008-01-29
Title: Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)

Vigtig juridisk meddelelse

|

52008PC0028

Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)  /* KOM/2008/0028 endelig udg. - ACC 2008/0010 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.1.2008KOM(2008) 28 endelig2008/0010 (ACC)Forslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)(forelagt af Kommissionen)BEGRUNDELSE1) BAGGRUNDEN FOR FORSLAGET |110 | Begrundelse og formål Toldkonventionen om international godstransport på grundlag af TIR-carneter (TIR-konventionen) af 14. november 1975 blev godkendt på Det Europæiske Økonomiske Fællesskabs vegne ved Rådets forordning (EØF) nr. 2112/78. Konventionen trådte i kraft i Fællesskabet den 20. juni 1983. Formålet med den foreslåede beslutning er at tilføje en ny forklarende bemærkning til artikel 3 i TIR-konventionen. Tilføjelsen vedrører transport af personbiler, der kører på egne hjul under TIR-proceduren, og baggrunden er, at TIR-bestyrelsen og TIR-sekretariat blev informeret om forskellige fortolkninger af bestemmelserne i artikel 3, litra a), punkt iii), hvilket kræver afklaring i form af den foreslåede nye forklarende bemærkning. |120 | Generel baggrund TIR-konventionen, der administreres af De Forenede Nationers Økonomiske Kommission for Europa (UNECE) i Genève, har etableret en toldforsendelsesprocedure for international godstransport ad landevej. Ifølge konventionen kan varer, der er omfattet af suspension af told og afgifter, krydse internationale grænser med et minimum af intervention fra toldmyndighedernes side. Ved at lempe de traditionelle hindringer for den internationale godstransport tilskynder TIR-ordningen til udvikling af den internationale samhandel. Da ordningen reducerer forsendelsestiderne, kan der opnås store besparelser i forsendelsesomkostningerne. Den største fordel ved ordningen er, at TIR-konventionen gennem den internationale garantikæde giver forholdsvis enkel adgang til de fornødne garantier. TIR-bestyrelsen og TIR-sekretariat blev informeret om forskellige fortolkninger af bestemmelserne i artikel 3, litra a), punkt iii), om køretøjer, som "som udføres og som dermed i sig selv sidestilles med varer, der bevæger sig ved egen hjælp". Nogle kontraherende lande har tilsyneladende accepteret, at personbiler, som transporteres på egne hjul, er omfattet af ovennævnte bestemmelse, medens det i henhold til andre kontraherende landes lovgivning er udtrykkeligt forbudt at anvende TIR-carneter til transport af personbiler, medmindre de er lastet på et andet køretøj. Disse forskellige fortolkninger har givet anledning til situationer, hvor TIR-carneter er blevet udstedt for transport af personbiler til et kontraherende land, hvorefter carneterne er blevet afvist undervejs af et toldsted i et andet kontraherende land. Efter en drøftelse af spørgsmålet har TIR-bestyrelsen fundet, at spørgsmålet bør afklares juridisk, og den har foreslået en ny forklarende bemærkning. Forslaget er blevet drøftet af arbejdsgruppen for toldspørgsmål vedrørende transport og af administrationsudvalget for TIR-konventionen, og der er ikke rejst indsigelser. |139 | Gældende bestemmelser på det område, som forslaget vedrører Der findes ingen gældende bestemmelser på det område, som forslaget vedrører. |140 | Overensstemmelse med andre EU-politikker og -mål Den foreslåede beslutning er forenelig med den fælles handels- og transportpolitik. TIR-ordningen forenkler landevejstransporten og tillader, at varer kan transporteres gennem de 67 kontraherende landes områder med et minimum af indgriben fra toldmyndighedernes side. Gennem en international garantikæde giver ordningen forholdsvis enkel adgang til de fornødne garantier. De gennem TIR-konventionen opnåede forenklinger er i overensstemmelse med den reviderede Lissabon-strategi. |HØRING AF INTERESSEREDE PARTER OG KONSEKVENSANALYSE |Høring af interesserede parter |211 | Høringsmetoder, hovedmålgrupper og respondenternes overordnede profil Høringerne om forslaget omfattede Den Internationale Vejtransportunion, alle garantiforeninger, TIR-bestyrelsen og toldmyndigheder i de kontraherende lande i TIR-konventionen. Høringerne fandt også sted på Toldkodeksudvalgets møder og på de møder, der blev gennemført af arbejdsgruppen for toldspørgsmål vedrørende transport og af administrationsudvalget for TIR-konventionen. |212 | Sammenfatning af svarene og af, hvordan der er taget hensyn til dem Positiv udtalelse |Ekspertbistand |229 | Der var ikke noget behov for ekspertbistand. |230 | Konsekvensanalyse Reglerne om anvendelse af TIR-carnetet for personbiler, der eksporteres og derfor kører på egne hjul, bør klart fastlægges i TIR-konventionen. Ved at indføre denne ændring sikres en korrekt fortolkning af artikel 3, litra a), punkt iii), i alle de kontraherende lande i TIR-konventionen. Dette forhindrer eventuelle problemer for transportfirmaer med hensyn til toldkontrol af biler, som eksporteres og derfor anses for varer, der bevæger sig ved egen hjælp. |FORSLAGETS RETLIGE ASPEKTER |305 | Resumé af forslaget Ændringen består i tilføjelse af en ny forklarende bemærkning til artikel 3 i TIR-konventionen. |310 | Retsgrundlag Artikel 133 og artikel 300, stk. 2, i traktaten om oprettelse af Det Europæiske Fællesskab. |329 | Subsidiaritetsprincippet Forslaget vedrører et område, hvor Fællesskabet har enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet, hvilket begrundes således: |331 | Forslaget er i overensstemmelse med proportionalitetsprincippet, da det gennemfører en ændring af den internationale aftale, der som sådan overholder proportionalitetsprincippet. |332 | Forslaget vedrører en ny forklarende bemærkning. Formålet med ændringen er at sikre en korrekt fortolkning af artikel 3, litra a), punkt iii), i TIR-konventionen. |Reguleringsmiddel/-form |341 | Foreslåede reguleringsmidler: beslutning. |342 | Andre midler ville ikke være hensigtsmæssige af følgende grunde: Internationale aftaler og ændringer af sådanne indsættes normalt i Fællesskabets retsforskrifter ved hjælp af en beslutning. |BUDGETMÆSSIGE KONSEKVENSER |409 | Forslaget får ingen budgetmæssige konsekvenser for Fællesskabets budget. |1.  2008/0010 (ACC)Forslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, ogud fra følgende betragtninger:2.  Toldkonventionen om international godstransport på grundlag af TIR-carneter (TIR-konvention) af 14. november 1975 blev godkendt på Fællesskabets vegne ved Rådets forordning (EØF) nr. 2112/78 af 25. juli 1978[1] og trådte i kraft i Fællesskabet den 20. juni 1983[2].3.  TIR-bestyrelsen blev informeret om alvorlige problemer vedrørende anvendelsen af TIR-carneter for personbiler, som "eksporteres og derfor anses for varer, der bevæger sig ved egen hjælp". Det blev besluttet at foreslå en ny forklarende bemærkning til konventionens artikel 3, litra a), punkt iii), som begrænser muligheden for at transportere personbiler på grundlag af TIR-carneter, da en udvidelse af TIR-proceduren til at omfatte sådanne varer ville kunne føre til en række negative følger og højere risiko for svig.4.  I september 2007 besluttede administrationsudvalget for TIR-konventionen at indføre en ny forklarende bemærkning til denne artikel for at sikre en korrekt anvendelse af TIR-konventionens artikel 3, litra a), punkt iii). Den nye forklarende bemærkning skal udelukke forskellige fortolkninger af bestemmelserne i artikel 3 om køretøjer, som udføres og bevæger sig ved egen hjælp.5.  Fællesskabets holdning til den foreslåede ændring bør fastlægges -VEDTAGET FØLGENDE BESLUTNING:Artikel 1Fællesskabets holdning i administrationsudvalget er at støtte det vedlagte udkast til ændring.Artikel 2Denne beslutning er rettet til medlemsstaterne.Udfærdiget i Bruxelles, denPå Rådets vegneFormandBILAGSom ny forklarende bemærkning tilføjes :"0.3. a) iii) Bestemmelserne i artikel 3, litra a), punkt iii), omfatter ikke personbiler (HS-kode 8703), som bevæger sig ved egen hjælp. Personbiler kan dog transporteres under TIR-proceduren, hvis de transporteres på andre køretøjer som omhandlet i artikel 3, litra a), punkt i) og punkt ii)."[1] EFT L 252 af 14.9.1978.[2] EFT L 31 af 2.2.1983, s. 13.